|  |  |
| --- | --- |
| Ministarstvo rada i mirovinskoga sustavaUprava za upravljanje operativnim programima Europske unijeSektor za pripremu i provedbu projekata Operativnog programa Učinkoviti ljudski potencijali 2014. – 2020.  |  Otvoreni privremeni Poziv na dostavu projektnih prijedloga „Tematske mreže za društveno-ekonomski razvoj te promicanje  socijalnog dijaloga u kontekstu unapređivanja uvjeta rada“ Broj Poziva: UP.04.2.1.06 |

ODGOVORI NA PITANJA

vezana uz otvoreni privremeni Poziv na dostavu projektnih prijedloga

*UP.04.2.1.06 Tematske mreže za društveno-ekonomski razvoj te*

*promicanje socijalnog dijaloga u kontekstu unapređivanja uvjeta rada*

*Pitanja pristigla na esf.info@mrms.hr od 18. lipnja do 25. srpnja 2018. godine*

U interesu jednakog postupanja prema svim prijaviteljima, Ministarstvo rada i mirovinskoga sustava

u okviru ovog dokumenta, a čija je svrha pojasniti uvjete natječajne dokumentacije, daje mišljenje o

prihvatljivosti određenog prijavitelja, projekta ili aktivnosti u okviru dostupnih informacija iz pitanja

dostavljenih od strane potencijalnih prijavitelja.

|  |  |  |
| --- | --- | --- |
| **RB.** | **PITANJA** | **ODGOVORI** |
|  | ***KOMPONENTA 1*** |
| 1. | a) U Uputama za prijavitelje u točki 2.2.2 Prihvatljivi partneri kao prihvatljivi partneri navode se, između ostalih, jedinice lokalne i područne (regionalne) samouprave, Hrvatski zavod za zapošljavanje, centri za socijalnu skrb, javne ustanove i znanstvene organizacije te se za prihvatljive partnere navodi kako moraju zadovoljavati i sljedeći uvjet: „…biti organizacija koja u svojem temeljnom aktu ima utvrđeno neprofitno djelovanje i registrirana je kao neprofitna organizacija što znači da je upisana u Registar neprofitnih organizacija i vodi transparentno financijsko poslovanje“. S obzirom na to da su navedeni pravni oblici mahom proračunski ili izvanproračunski korisnici koji nisu i ne mogu biti upisani u Registar neprofitnih organizacija, molimo Vas da jasnije specificirate da li se taj uvjet odnosi samo na one organizacije koje po svojem statusu mogu biti u Registru neprofitnih organizacija?b) Nadalje, kao prihvatljivi partneri navedene su „Organizacije civilnoga društva (zaklade, pravna osoba vjerske zajednice, javne ustanove)“. No, napominjemo kako javne ustanove nisu organizacije civilnoga društva pa stoga molimo pojašnjenje ili ispravak ovog navoda. c) Također, u istoj točki su kao prihvatljivi partneri navedene javne ustanove, a kao izvor provjere naveden je Sudski registar. Obzirom na to da Sudski registar ne razlikuje „ustanove“ i „javne ustanove“, a Zakon o ustanovama razlikuje „ustanove“ i „javne ustanove“, na temelju kojeg dokumenta će se utvrđivati je li partner javna ustanova ili ustanova? | a) Obveza upisa u Registar neprofitnih organizacija odnosi se na one pravne osobe, odnosno organizacije za koje po zakonu postoji obveza upisa u RNO. Isto je ispravljeno izmjenama natječajne dokumentacije objavljenima 20. srpnja 2018. godine.b) Isto je usklađeno izmjenama natječajne dokumentacije objavljenima 20. srpnja 2018. godine.c) Je li partner javna ustanova utvrđivat će se uvidom u Sudski registar, na način da će se temeljem dostupnih podataka utvrđivati djelatnosti i osnivač, a navedene okolnosti će se prosuđivati temeljem Zakona o ustanovama (NN 76/93, 29/97, 47/99, 35/08).  |
| 2. | Nakon komunikacije s većim brojem organizacija civilnog društva, molimo Vas odgodu prijava projekta. Obzirom na ljetne periode, nemoguće je ostvariti adekvatne koordinacijske sastanke velikog broja nužnih partnera. Zbog izostanaka i nemogućnosti usklađivanja radnih i godišnjih odmora, smatramo da se ne mogu prijaviti kvalitetni projekti, a koji su nužni za sve potencijalne korisnika. Molimo Vas da razmotrite krajnji rok prijava. | Izmjenama natječajne dokumentacije rok za podnošenje projektnih prijedloga produžen je do 15. listopada 2018. godine. |
| 3. | Je li zaklada kao neprofitna organizacija civilnog društva prihvatljivi prijavitelj Komponente 1? | Ne, zaklada nije prihvatljivi prijavitelj za Komponentu 1. Prihvatljivi prijavitelji za Komponentu 1 su isključivo udruge, a kako je izrijekom navedeno u Uputama za prijavitelje, u točki 2.2.1 Prihvatljivi prijavitelji. Zaklade su prihvatljivi partner u Komponenti 1 i Komponenti 2 sukladno Uputama za prijavitelje, točki 2.2.2 Prihvatljivi partneri. |
| 4. | Je li prihvatljiv trošak vezan za provedbu istraživanja nadogradnja kompjuterskog programa potrebnog za provođenje istraživanja? | Sukladno izmjenama natječajne dokumentacije, odnosno izmjenama Uputa za prijavitelje, od 20. srpnja 2018. godine trošak nadogradnje kompjuterskog programa potrebnog za provođenje istraživanja smatrat će se prihvatljivim troškom i to kao trošak nabave opreme, uzimajući u obzir ograničenje da ukupni trošak nabave opreme za provedbu projektnih aktivnosti u okviru ovog projekta ne smije premašiti 15% ukupnih prihvatljivih troškova projekta. |
| 5. | a) Ulazi li u prihvatljive troškove i sudjelovanje na znanstvenim konferencijama? Ta se stavka ne nalazi na popisu prihvatljivih troškova, no smatramo kako bi bilo logično da se nađe, obzirom da je fokus natječaja na diseminaciju projektnih rezultata, što uključuje i diseminaciju rezultata istraživanja. b) Također, mogu li se rezultati ispitivanja javnog mnijenja iz Elementa 3 koristiti kao podloga za znanstveno istraživanje u Elementu 4?  | a) Financiranje sudjelovanja na znanstvenim konferencijama je prihvatljiv trošak (ne ulazi u izravne troškove, već u ostale prihvatljive troškove, obzirom na to da su u Uputama za prijavitelje, točki 4.1.1 Prihvatljivi izdaci, u dijelu Ostali izravni troškovi, kao prihvatljiv trošak u alineji 4 navedene „k*otizacije za sudjelovanje u edukacijskim aktivnostima*“).b) Prihvatljivo je rezultate ispitivanja javnog mnijenja iz Elementa 3 koristiti kao podlogu za znanstveno istraživanje u Elementu 4 ukoliko se oba elementa provode u okviru istog projekta. |
| 6. | a) Vezano za Element 6, kako je mjerenje društvenog utjecaja nerazvijeno područje u Hrvatskoj bez kapaciteta dionika i metoda u primjeni o čemu svjedoči i nedavno istraživanje (Baturina, 2016), možete li pojasniti stavku 6? Naime, može li se analiza društvenog utjecaja odnositi na primjenu određene metodologije za šest nezavisnih mjerenja društvenog utjecaja različitih organizacija civilnog, javnog ili trećeg sektora? Ili se pak očekuju mjerenja utjecaja intervencija u eksperimentalnom ili kvazi eksperimentalnom dizajnu (ako da, kojih točno intervencija, kako ovaj natječaj nema intervencije u aktivnostima). Tu držimo mogućim tek napraviti *ex ante* analize. Ili se pak odnosi na makro analize društvenog utjecaja cijelih sektora ili područja (što držimo da je metodološki gotovo neizvedivo; za primjer možete pogledati rezultate FP7 projekta koji je to pokušao napraviti za treći sektor na razini Europe - <https://thirdsectorimpact.eu/>. Isto tako, može li se analizirati društveni utjecaj određenih sektorskih politika ili programa?  b) Molimo da nam pojasnite zbog čega znanstvene konferencije nisu izaberive kao izravni trošak? Naime, dobar dio aktivnosti je istraživačke prirode, pokazatelji se tiču objave znanstvenih članaka, a znanstvene konferencije su upravo mjesto gdje istraživači prezentiranjem svojih rezultata dobivaju povratnu informaciju koja im pomaže u pisanju članaka (aktivnost priprema i pisanje znanstvenog rada) i diseminiranju njihovih rezultata (promidžba i vidljivost).  | a) Može se izvršiti analiza društvenog utjecaja određenih sektorskih politika ili programa. Nije predviđeno da se analizu društvenog utjecaja provodi u eksperimentalnom ili kvazi eksperimentalnom dizajnu. b) Izravni troškovi taksativno su navedeni u Uputama za prijavitelje, u točki 4.1.1 Prihvatljivi izdaci, te je lista tih troškova zatvorena, pa pod izravne troškove nije moguće dodavati bilo koje druge troškova osim onih izrijekom navedenih u predmetnoj točki Uputa za prijavitelje.  |
| 7. |  Jesu li privatne znanstvene organizacije prihvatljivi partneri, odnosno mogu li ispuniti uvjet iz točke 2.2.2 Uputa za prijavitelje koja definira da u projektnom konzorciju mora biti minimalno jedna znanstvena organizacija? Nužnost uključivanja znanstvenih organizacija u projektne konzorcije je neupitna za realizaciju definiranih ciljeva Poziva, no ne vidimo na koji način vlasnička struktura pojedine znanstvene organizacije može utjecati - bilo pozitivno, bilo negativno - na rezultate projekata, odnosno na ostvarivanje ciljeva Poziva na dostavu projekata. Stoga apeliramo na promjenu natječajne dokumentacije i omogućavanje privatnim znanstvenim organizacijama ravnopravno sudjelovanje u ovom natječaju. | Ne, u Komponenti 1 obvezno je partnerstvo s najmanje jednom javnom znanstvenom organizacijom. Naime, prihvatljivi partneri su SVE znanstvene organizacije upisane u Upisnik znanstvenih organizacija Ministarstva znanosti i obrazovanja i u Sudski registar, ali partner na projektu koji se prijavljuje u Komponenti 1 mora biti (uz minimalno sedam udruga) i najmanje jedna **javna znanstvena organizacija**, a kako je izrijekom propisano Uputama za prijavitelje, u točki 2.2.2 Prihvatljivi partneri.  |
| 8. | a) U Uputama za prijavitelje za Komponentu 1 navodi se da projektni prijedlog mora biti podnesen u partnerstvu prijavitelja s najmanje jednom javnom znanstvenom organizacijom (znanstveni instituti, visoka učilišta, sveučilišta, fakulteti, akademije, odjeli, visoke škole, veleučilišta) te s najmanje 7 udruga. Na što se odnosi „odjeli“, odnosno jesu li pojedinačni odsjeci na nekom fakultetu prihvatljivi kao partneri?b) U Uputama za prijavitelje definirano je dapartneri mogu sudjelovati u dvije prijave. Nastavno na navedeno, može li fakultet/znanstvena organizacija s više odjela/odsjeka sudjelovati sa svakim odjelom/odsjekom u dvije prijave, odnosno može li fakultet/znanstvena organizacija partnerski podržati u tom slučaju više od dvije prijave? | a) Pojedinačni odsjeci na nekom fakultetu nisu prihvatljivi partneri. Odjeli, ukoliko postoje na Sveučilištu jesu, ukoliko su upisani u Upisnik znanstvenih organizacija Ministarstva znanosti i obrazovanja. b) Svaka znanstvena organizacija upisana u Upisnik znanstvenih organizacija Ministarstva znanosti i obrazovanja i u Sudski registar može biti partner u pet projektnih prijedloga. Isto je pojašnjeno/određeno izmjenama natječajne dokumentacije, odnosno izmjenama Uputa za prijavitelje, od 20. srpnja 2018. godine, u točki 2.3 Broj projektnih prijedloga po Prijavitelju. |
| 9. | Kao organizacija registrirani smo već 10 godina, no nismo upisani u Upisnik znanstvenih organizacija najmanje 1 godinu od dana podnošenja projektnog prijedloga. Sukladno Uputama za prijavitelje, točki 2.2.2 Prihvatljivi partneri,  Komponenta 1, točka 1, molimo potvrdu da se registracija odnosi na upis u Sudski registar, a ne na upis u Upisnik znanstvenih organizacija.   | Prihvatljivi partneri su isključivo znanstvene organizacije upisane u Upisnik znanstvenih organizacija Ministarstva znanosti i obrazovanja i u Sudski registar, kako je izrijekom propisano u Uputama za prijavitelje, u točki 2.2.2 Prihvatljivi partneri, a isto će se utvrđivati temeljem kopije Izvatka iz Upisnika znanstvenih organizacija koji je obvezni prilog projektnoj prijavi te uvidom u Sudski registar. |
| 10. | a) Gdje se točno u natječajnoj dokumentaciji naznačuje za koju komponentu i za koje tematsko područje se prijavljuje projekt?b) Prema Kriterijima odabira za Komponentu 1, pod red. br. 7 evaluira se uključenost volontera u provedbu projektnih aktivnosti, međutim volonteri nisu ciljana skupina niti su igdje uopće spomenuti u Pozivu (osim u tematskom području 22). Zašto se onda boduje uključenost volontera i u kojem dijelu prijavnog obrasca bismo trebali opisati ulogu volontera (budući da pod stavkom Elementi projekta i proračun zapravo nigdje ne navodimo zasebno volontere, već samo zbirno ostale prihvatljive troškove)?c) U Uputama za prijavitelje je navedeno da je prijavi potrebno priložiti „kopiju izvatka iz upisnika znanstvenih organizacija Agencije za znanost i visoko obrazovanje“. Možete li pojasniti o kakvom je to upisniku riječ, jer Upisnik znanstvenih organizacija vodi Ministarstvo znanosti i obrazovanja. Također, na prijašnjim natječajima je obično Posredničko tijelo razine 2 vršilo uvid u elektroničku bazu podataka kako za udruge, tako i za znanstveno-istraživačke organizacije, kako bi se smanjila dokumentacija potrebna za natječaj, pa predlažemo da se tako napravi i u ovom natječaju. | a) Prijavu na određenu komponentu i određeno tematsko područje možete naznačiti na koverti u kojoj dostavljate projektni prijedlog, kao i u Obrascu 2.b) Uključenost volontera u projekt i opis njihove uloge u provođenju projekta možete naznačiti u Obrascu A.c) U natječajnoj je dokumentaciji, odnosno u Uputama za prijavitelje, omaškom umjesto Upisnika znanstvenih organizacija Ministarstva znanosti i obrazovanja naveden Upisnik Agencije za znanost i visoko obrazovanje. Prihvatljivost partnera koji su znanstvene organizacije će se utvrđivati temeljem preslike Izvatka iz Upisnika znanstvenih organizacija Ministarstva znanosti i obrazovanja koji je obvezni prilog projektnoj prijavi te uvidom u Sudski registar. |